A Törvényszék 2022. július 13-i ítélete – Pejovič kontra EUIPO – ETA živilska industrija (TALIS)
(T-283/21. sz. ügy)1
(„Európai uniós védjegy – Törlési eljárás – TALIS európai uniós szóvédjegy – Feltétlen törlési ok – Rosszhiszeműség – A 207/2009/EK rendelet 52. cikke (1) bekezdésének b) pontja [jelenleg az (EU) 2017/1001 rendelet 59. cikke (1) bekezdésének b) pontja]”)
Az eljárás nyelve: angol
Felek
Felperes: Edvin Pejovič (Pobegi, Szlovénia) (képviselő: U. Pogačnik ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: J. Ivanauskas meghatalmazott)
A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: ETA živilska industrija d.o.o. (Kamnik, Szlovénia) (képviselő: J. Sibinčič ügyvéd)
Az ügy tárgya
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsának 2021. március 23-i határozatának (R 888/2020-4. sz. ügy) hatályon kívül helyezését és megváltoztatását kéri.
Az ítélet rendelkező része
A Törvényszék az Európai Unió Szellemi Tulajdoni Hivatala (EUIPO) negyedik fellebbezési tanácsának 2021. március 23-i határozatát (R 888/2020-4. sz. ügy) hatályon kívül helyezi.
A keresetet ezt meghaladó részében elutasítja.
Az EUIPO maga viseli saját költségeit, valamint az Edvin Pejovič részéről a jelen eljárással, valamint a fellebbezési tanács előtt eljárással kapcsolatban felmerült költségeket.
Az ETA živilska industrija d.o.o. maga viseli saját költségeit.
____________
1     HL C 278., 2021.7.12.